**Нурбол Балғабеков,** М. Қозыбаев атындағы Солтүстік Қазақстан мемлекеттік университетінің студенті

**Жастар-басты назарда**

"Президенттің бес әлеуметтік бастамасы" Үндеуін мұқият оқып шыққан өрендердің бірі менмін. Елбасы тарапынан ұсынылған бес әлеуметтік бастама тұрғындардың әлеуметтік жағынан аз қамтамасыз етілген топтарының мәселелерін оңтайлы шешуге бағытталғаны қуантты. Еліміздің ертеңі саналатын жастарға да игіліктер қарастырылған.

Мемлекет басшысының әлеуметтік бастамалары жастар саясатын нақты іске асырудың теңдессіз шаралары екенін атап өткен жөн. Жекелей алғанда, жас отбасыларды қолдау үшін сапалы жаңа әлеуметтік ипотека ұсынылды. Орташа статистикалық тұр-ғынның қаржылық жүктемесі мен шынайы мүмкіндіктері тұрғысынан қарағанда, "7 - 20 - 25" бағдарламасы барынша қолайлы. Мұндай амалмен бір уақытта бірнеше мәселені шешуге болады. Біріншісі - банк секторын қолдау және жандандыру. Түптеп келгенде, Қазақстандағы ипотекалық несиелендірудің арзандау бағытына қарай өзгеруінің бастамасы қалануда. Яғни, пайыздардың төмендігі мен заемдардың ұзақ мерзімділігі. Осы күнге дейін осындай артықшылыққа ие болған тек мемлекеттік Тұрғын үй Кұрылыс жинақ банкі еді. Бірақ мұның өз шарттары бар екенін ескеру қажет, оның негізінде "өзара жәрдемдесу кассасы" қағидасы жатыр. Енді арзан ипотека беруге екінші деңгейлі банктер де қосыла бастайды. Екіншіден, барлық турғын уй құрылыс нарығы жанданады. Бірінші кезекте мұнда мемлекет тарапынан осы саладағы жұмыс орнының қысқаруын болдыр-мауға талпыныс жасалуы өте маңыз-ды болып тур. Осы әлеуметтік тәуе-келдер таяу жылдарда өз нәтижелерін көрсететін болады. Сонымен қатар турғын үй құрылысымен бірге түрлі салалық өндірістер де дамиды. Бұл өз кезегінде жастар үшін жаңа жұмыс орындарының ашылуына мүмкіндік берері сөзсіз.

**// Қызылжар нұры. - 2018. - 21 наурыз**